לירון רמתי וסיגל פפושדו - לכאורה, עוד סיפור קלאסי של קוגרית שמנסה לחזור לתודעה. בפועל, מערכת יחסים ביזארית. השניים נצפו באילת כשהם מתקשים להיפרד. למען האמת, אנחנו אפילו לא יודעים בת כמה סיגל פפושדו והאם היא בכלל קוגרית. נדמה שפפושדו הייתה איתנו מאז ומתמיד, כמו המנדט הבריטי. כלומר, העיקה עלינו מאז ומתמיד. ולירון רמתי? הוא לגמרי מנצל את מעמדו כתימני שהפסיד לחגית יאסו ודואג לנשנש כל מה שזז. ככה זה כשאין לך בלוטות טעם. ולא, לא אכפת לנו שהם לא באמת ביחד ושהוא עושה את ונסה אלוש. ונסה אלוש, סיגל פפושדו - הכל אותו הדבר.
מיכל אמדורסקי וכל בן זוג - אם התחלנו עם קוגרית מוזרה, כנראה שאין מנוס מלהמשיך עם קוגרית אחרת. צר לנו להודיע לאמדורסקית אבל לצאת עם ילדים בני 16 כשאת מגדלת שתי ילדות קטנות בעצמך זה לא ממש להיט. ולא, זה שהאקס מתחזק זוגיות משעממת עדיין לא נחשב תירוץ להשפריץ יזיזות עם כל בחור שמדגמן שרירי חזה נאים. למען השם, את אוטוטו סוגרת יובל, זה הזמן לחוג סריגה.
גל אוחובסקי ואיתן פוקס - כי צריך לדחוף זוג גאה לאייטם. בכל זאת, שנת 2011. מה מקריפ באוחובסקי ופוקס? אולי העובדה שמדובר בישות אחת. למען השם, השניים תחזקו פרופיל פייסבוק משותף. הרומנטיקנים יאמרו שמדובר בזוגיות גאה מושלמת. אנחנו נגיד שיותר מדי ביחד זה מקריפ.
איילה רשף וטומי אלתגר - אף רשימת זוגות לא מושלמת בלי הזוג הזה. למעשה, השניים מתאימים לכל רשימה. זוגיות מתולתלת, זוגיות מיוח"צנת, זוגיות מנושקת. הכל. האמינות היא מה שמקריפ בזוג. או אולי תחושת חוסר האמינות. כי בכל זאת, העסק הזה מתקדם יותר מדי מהר. מה שנראה כמו זוגיות פיקטיבית בתחילת הדרך הפך למגורים משותפים, לתוכנית בערוץ 24 ולכל מיני קמפיינים הזויים. יום אחד, כמו בועת הנדל"ן, גם הזוגיות הזו תתפוצץ.
מירית וקנין ודין ארביב - אולי מערכת היחסים החדשה הכי מקריפה בישראל. איזו זוגיות לא קשורה לכלום. הנקבה היא בוגרת הישרדות מלוד שמדברת עם רוחות השמיים והזכר הוא יורש צעיר ועשיר שבדיוק עזב את ישראל לטיול של אחרי צבא. טוב, הפרידה הזו קצת מוציאה אותם מהרשימה. הצעות אחרות?